CELEX: 62019TN0247
Language: et
Date: 2019-04-12 00:00:00
Title: kohtuasi T-247/19: 12. aprillil 2019 esitatud hagi — Thunus jt versus EIP

17.6.2019   
            
            
               ET
            
            
               Euroopa Liidu Teataja
            
            
               C 206/91
            
         
      12. aprillil 2019 esitatud hagi — Thunus jt versus EIP
      (kohtuasi T-247/19)
      (2019/C 206/80)
      Kohtumenetluse keel: prantsuse
      
         Pooled
      
      
         Hagejad: Vincent Thunus (Contern, Luksemburg) ja 7 teist hagejat (esindaja: advokaat L. Levi)
      
         Kostja: Euroopa Investeerimispank
      
         Nõuded
      
      Hagejad paluvad Üldkohtul:
      
                  —
               
               
                  tunnistada hagi, sh selle raames esitatud õigusvastasuse väide vastuvõetavaks ja põhjendatuks;
               
            
                  —
               
               
                  sellest tulenevalt,
                  
                              —
                           
                           
                              tühistada hagejate 2018. aasta veebruari palgatõendites sisaldunud otsus, millega kehtestati põhitöötasu iga-aastase kohandamise määraks 2018. aasta kohta 0,7% ning sellest tulenevalt tühistada sarnased otsused, mis sisaldusid hilisemates palgatõendites;
                           
                        
            
                  —
               
               
                  sellest tulenevalt kohustada kostjat
                  
                              —
                           
                           
                              maksma järgmist hüvitist varalise kahju eest: (i) maksmata palgasumma, mis lähtub 2018. aasta kohanduse ehk 1,4% kohaldamisest ajavahemikul 1. jaanuar 2018 kuni 31. detsember 2018; (ii) maksmata palgasumma, mis vastab iga-aastase 0,7% kohanduse kohaldamise toimele alates 2018. aasta jaanuarist makstava palga suhtes; (iii) viivis maksmata palgasummalt, arvestatuna kuni tasumisele kuuluvate summade täieliku äramaksmiseni, kusjuures kohaldatav viivisesumma tuleb arvutada määra alusel, mida Euroopa Keskpank kohaldas vastaval ajavahemikul oma põhiliste refinantseerimistehingute suhtes, millele lisandub kolm protsendipunkti;
                           
                        
            
                  —
               
               
                  vajadusel, juhul, kui kostja ei esita kõnealuseid dokumente ise, siis kohustada menetlust korraldava meetme abil kostjat esitama järgmised dokumendid:
                  
                              —
                           
                           
                              EIP direktorite nõukogu 18. juuli 2017. aasta otsus (CA/505/17);
                           
                        
                              —
                           
                           
                              EIP direktorite nõukogu 30. jaanuari 2018. aasta otsus (MC-021-ADM-15-2018);
                           
                        
                              —
                           
                           
                              personalidirektori 25. jaanuari 2018. aasta teatis (CS/PERS-QMS/ACB/2018-0011);
                           
                        
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad esiteks direktorite nõukogu 18. juuli 2017. aasta otsust puudutavas kaks väidet ja direktorite nõukogu 30. jaanuari 2018. aasta otsust puudutavas kolm väidet.
      Mis puudutab direktorite nõukogu 18. juuli 2017. aasta otsust:
      
                  1.
               
               
                  Esimene väide, et rikuti õiguskindluse põhimõtet.
               
            
                  2.
               
               
                  Teine väide, et rikuti õiguspärase ootuse põhimõtet ja omandatud õigusi.
               
            Mis puudutab direktorite nõukogu 30. jaanuari 2018. aasta otsust:
      
                  1.
               
               
                  Esimene väide, et rikuti Euroopa Liidu põhiõiguste harta artiklist 41 tulenevaid menetluslikke tagatisi.
               
            
                  2.
               
               
                  Teine väide, et rikuti õigust konsulteerida personaliesindajate kolleegiumiga.
               
            
                  3.
               
               
                  Kolmas väide, et rikuti proportsionaalsuse põhimõtet.
               
            Seoses kahjuhüvitusnõudega paluvad hagejad hüvitada palgavahe, st 1,4% alates 2018. aasta 1. jaanuarist (sh palga suurenemise toime rahalistele hüvitistele), millele lisandub viivis.